b'\n_START_ARTICLE_\nNerije\xc5\xa1ene misterije\n_START_SECTION_\nFormat\n_START_PARAGRAPH_\nKoncept emisije je rekonstrukcija raznih slu\xc4\x8dajeva prema opisima svjedoka, naj\xc4\x8de\xc5\xa1\xc4\x87e u obliku dokumentarnog formata. Autori su \xc4\x8desto poku\xc5\xa1avali da stvarni svjedoci igraju sami sebe, no i profesionalni glumci su katkad rekontruirali neki doga\xc4\x91aj. Usprkos epizodama u kojima su obra\xc4\x91eni kriminalisti\xc4\x8dki slu\xc4\x8dajevi, najvi\xc5\xa1e pa\xc5\xbenje gledatelja su probudile epizode u kojima su svjedoci opisali neobja\xc5\xa1njive fenomene, kao \xc5\xa1to otmice vanzemaljaca, duhovi i teorije zavjere._NEWLINE_Autori John Cosgrove i Terry-Dunn Meurer su snimili tri pilota i poslali ga TV ku\xc4\x87i NBC 1985. Idu\xc4\x87e godine, ovi su prikazani pod naslovom "Nestali...jeste li vidjeli ovu osobu?" Uspjeh te tri epizode doveo je do pro\xc5\xa1irenja programa i uklju\xc4\x8divanje raznoraznih misterija. "Nerije\xc5\xa1ene misterije" su 1987. po\xc4\x8dele sa redovitim emitiranjem a Robert Stack je postao voditelj. Najve\xc4\x87i uspjeh ostvaren je do 1994.-1995., kada je opalo zanimanje gledatelja. Nakon Stackove smrti 2003., Virginia Madsen i Dennis Farina su preuzeli mjesto voditelja.'